Vita:Függőhíd

message: Véleményem szerint a cikkben több tárgyi tévedés is szerepel:
# A függőhidak klasszikus értelemben valóban a hagyományos kötélgörbe alakot követő lánchidak és kábelhidak, vannak azonban modern függőhidak, amelyek nem sorolhatók be ebbe a két kategóriába: ferdekábeles hidak, és véleményem szerint - bár ebben nincs teljes szakmai konszenzus - a függesztőrudas hidak, mint például a Lágymányosi híd.
# A függőhidak nem vasból készülnek. A vas a hídépítésben régóta nem használt anyag, helyette acélt használnak; másrészt a korszerű függőhidak pályaszerkezete - részben a cikkben is említett merevségi kérdések miatt - vasbetonból is készülhet.
# Az East River híd biztosan nem a világ legnagyobb függőhídja - az az Akashi-Kaikyo Japánban -, talán az építés idején lehetett az, de ennek utána kell néznem.
Puskás Zoli 2006. december 8., 07:54 (CET)
Szia, Zoli, köszi az észrevételeket, a cikk a Pallasból lett modernizálva az angol wiki segítségével, de én nem nagyon értek a témához, ha javítanád a tévedéseket, annak örülnénk. Addig teszek rá egy sablont, hogy pontatlan. üdv, – Alensha  üzi 2006. december 8., 14:30 (CET)
Szia! Már látom az okot: a Pallas idejében még valóban vasból készültek a hidak, és újszerű megoldás volt a tartószerkezet merevítése. Utóbbi ma már olyan természetes, mint az, hogy ma számítógépen nézzük a Pallas-t :-), nem is értettem a cikknek azt a részét, pedig ez a szakmám.
Közben megnéztem az eredeti Pallas leírást, és már sejtem hol hibáztatok amikor aktualizáltátok. Ha jól értelmezem, akkor annakidején még a Szabadság hidat (igaz Ferencz József hídként :-) ) is a függőhidak közé sorolták volna - vagy éppen úgy vitatkozott rajta a szakma, mint ma a Lágymányosi hídon -, ma pedig semmiképpen sem tekintjük annak. Ha lesz egy kis időm átírom, mert ez így nagyon nem jó, addig is várom az észrevételeket a fentiekhez.
Villanuevának: Köszi a bíztatást. Őszintén szólva nem akartam bemutatkozásként alapjaiban felforgatni egy cikket, „…de ezek után amit lehet megteszek, mer' ilyenek az emberek.” (Máté Péter) Üdv: Puskás Zoli 2006. december 8., 16:45 (CET)
Üdv. -Puskás Zoli 2006. december 8., 16:45 (CET)
=== A szakzsargon is változik ===
Kicsit utánanéztem a témának, és azt látom, hogy a magyar szakzsargonban is kezd általánossá válni, hogy csak a klasszikus értelmében használják a függőhíd kifejezést - nyilván a nemzetközi kapcsolatok bővülésének hatására jelent meg az az igény, hogy egy nyelvet beszéljen a szakma határon innen és túl -, már a Műegyetem záróvizsgatételei között is egyértelműen különválik a függőhidakról és a ferdekábeles hidakról szóló vizsgatétel, ezért a továbbiakban én is ennek megfelelően fogom a kifejezést használni, a megfelelő helyen utalva a szélesebb körű alkalmazhatóságára is. -Puskás Zoli 2006. december 18., 10:27 (CET)
thread_title:  Tárgyi tévedések 

message: Kicsit utánanéztem a témának, és azt látom, hogy a magyar szakzsargonban is kezd általánossá válni, hogy csak a klasszikus értelmében használják a függőhíd kifejezést - nyilván a nemzetközi kapcsolatok bővülésének hatására jelent meg az az igény, hogy egy nyelvet beszéljen a szakma határon innen és túl -, már a Műegyetem záróvizsgatételei között is egyértelműen különválik a függőhidakról és a ferdekábeles hidakról szóló vizsgatétel, ezért a továbbiakban én is ennek megfelelően fogom a kifejezést használni, a megfelelő helyen utalva a szélesebb körű alkalmazhatóságára is. -Puskás Zoli 2006. december 18., 10:27 (CET)
thread_title:  A szakzsargon is változik 

message: a fentieken kívül is akadnak még hibák (jellemzően szóhasználati) pl a szélnyomás ellen nincs megfelelő "szilárdságuk" elég problémás kifejezés (a szilárdság tök mást jelent). azt hiszem a fenti észrevételek , némi bme-s anyag és saját kútfő alapján nekiállok kijavítani este :) merthogy nem nézhetem hogy 1 éve senkise vette a fáradságot :)
– Sanya18 vita 2008. január 16., 21:27 (CET)
thread_title:  változatlan? 

message: Nem gondoltam volna, hogy ez a feladat ennyi éven keresztül is megvár. Most tényleg nekiálltam. A Pallas alapokon megírt eredeti átdolgozása reménytelen, ezért szerkesztői allapon csinálom, amint értékelhetőnek ítélt első változat lesz belőle, itt jelzem. Puskás Zoli vita 2013. július 17., 23:59 (CEST)
replies: text: Adminisztrátori kérésnek eleget téve élesben folytatom a tatarozást. Puskás Zoli vita 2013. július 18., 23:22 (CEST)

text: 2013.07.26-i módosítások:

text: A cikk végéről eltávolított bekezdések a Pallas Nagylexikonból szinte szó szerint átemelt, igencsak idejétmúlt részek voltak, egyes megállapításai az új szövegben is megtalálhatók, de aktuális források alapján, lényegesen szakszerűbben megfogalmazva.

text: Az előnyök és hátrányok részt egyelőre elrejtettem, mert az nagyrészt az angol nyelvű szócikk (esetenként hibás) fordítása, forrásmegjelölés nélkül!

text: A "2012-ben adták át a Föld jelenleg legmagasabb kábelhídját: a mexikói Baluarte hidat, mely a Sinaloa és Durango államokat elválasztó Baluarte folyó fölött ível át 403 méteres magasságban." bekezdést eltávolítottam, mert a forrást megnézve láttam, hogy az a híd nem függőhíd, hanem ferdekábeles híd. Ezt jeleztem a bekezdést író szerkesztőnek is. --Puskás Zoli vita 2013. július 26., 18:06 (CEST)
thread_title:  Tatarozás